Қазақстанда жаңа партия пайда болуы мүмкін
"Қазақстанда жаңа партия пайда болуы мүмкін" | "https://abai.kz/post/144370"
TITLE: Қазақстанда жаңа партия пайда болуы мүмкін
URL: https://abai.kz/post/144370
META: "Қазақстанда жаңа партия пайда болуы мүмкін" | "https://abai.kz/post/144370"
DATE: 14.12.2021
AUTHOR(s): Abai.kz
TOTAL WORDS: 159
TEXT: «Утильсборға жол жоқ» қозғалысының мүшелері саяси партия құруы мүмкін. Бұл туралы саясаттанушы Санжар Боқаев айтты. «Бізде жүздеген мың адам бар. Екі апта ішінде петицияға 150 мың адам қол қойды. Біз тоқтамаймыз. 2022 жылы бұл бағыттағы жұмысымызды күшейтеміз. Қажет болады – саяси партия құрамыз. Біз ультиматум қойып жатырмыз. Үкіметке бір ай уақыт береміз. Ал егер үкімет бір айдың ішінде бұл саясатты өзгертпесе, референдум жариялаймыз. Халықтың бізді қолдайтынына сенімдімін» , - деді Боқаев сейсенбі күні баспасөз жиынында. Сонымен қатар, қозғалыс мүшелері «Утильсборға жол жоқ» қоғамдық бірлестігін құру, митингілер мен шерулер түрінде бейбіт жиналыстар өткізуді жоспарлап отыр. «Утильсбор көліктердің, ауылшаруашылық техникаларының және кабельдердің қымбаттауына себеп болды. Соның салдарынан тауарлардың, азық-түліктің, құрылыс құнының, көлік шығындарының, коммуналдық қызметтердің тарифтері және т.б. қымбаттауда. Автокөлік паркі ескі көліктерге толып қалды, экология нашарлауда және болашақта қалдықтарды жинау жүйесі тудыратын жағымсыз салдарлар тек қана өседі», - дейді қозғалыс мүшелері. Боқаев қалдықтарды жинау сыбайлас жемқорлыққа әкеліп соқтыратынын және автокөлік сатып алуды Қазақстан азаматтары үшін қолжетімсіз ететінін атап өтті. Abai.kz
